Добра быць ціхоняй

«Добра быць ціхоняй» () — амерыканская кінастужка, экранізацыя аднайменнага эпісталярнага рамана Стывена Чбоскі, які выступіў таксама ў якасці рэжысёра стужкі. Прэм’ера адбылася на кінафестывалі ў Таронта 8 верасня 2012 года. Карціна атрымала прэмію «Незалежны дух» за найлепшы дэбютны фільм і патрапіла ў дзясятку найлепшых фільмаў года па версіі Нацыянальнага савета кінакрытыкаў ЗША.

 Сюжэт 
Падзеі ў фільме разгортваюцца з 25 жніўня 1991 па 22 чэрвеня 1992 года. Эпілог — 23 жніўня 1992 г.

Галоўны герой — Чарлі, сарамлівы і эмацыйны падлетак. Пасля смерці двух блізкіх для яго людзей, цёткі Хелен і лепшага сябра Майкла, ён знаходзіцца ў дэпрэсіўным стане. Аднойчы зайшоўшы ў клас, Чарлі чуе гутарку аднакласніц пра аднаго хлопца, які ўмее слухаць і разумець. Да таго ж ён не пераспаў ні з адной з іх на вечарынцы, хоць у яго была такая магчымасць. Даведаўшыся адрас гэтага хлопца, Чарлі пачаў пісаць яму лісты, выкладаючы свае перажыванні і думкі, не ўказваючы свайго адрасу, а імёны змяняў на іншыя і падобныя.

Чарлі распавядае пра дзіўнае самагубства свайго лепшага сябра Майкла, новым сябру ў асобе настаўніка англійскай мовы, сястры і яе хлопцу, сям'і. Пазней Чарлі распавядае пра Патрыка, які наведвае разам з ім урокі працы. Патрыка ўсе называлі «Ніяк».

Праз некаторы час Чарлі знаёміцца з Сэм на школьным футболе, пазней ён даведваецца, што яна — зводная сястра Патрыка. Чарлі распавядае Сэм пра свае пачуцці, але ў Сэм ёсць хлопец Крэйг, і яна раіць забыць пра яе. Тады Патрык расказвае Чарлі пра адносіны паміж хлопцамі і дзяўчынамі. Патрык і Сэм знаёмяць Чарлі з Бобам і ўсёй тусоўкай. Чарлі супраць сваёй волі спрабуе наркотыкі.

Жыццё галоўнага героя моцна змяняецца пасля гэтых знаёмстваў. У Чарлі з'яўляецца першы сексуальны вопыт з Мэры-Элізабет, але, нажаль, ён не можа забыць Сэм. Патрык распавядае, што ён гей і ён сустракаецца з Брэдам. Пазней іх адносіны спыняюцца, паколькі бацька Брэда заспеў іх разам.

Аднойчы сябры Брэда падстаўляюць «падножку» Патрыку, і той падае навідавоку ўсёй сталовай. Завязваецца бойка, сведкай якой з'яўляецца Чарлі. Ён адключыўся, а калі апамятаўся, то ўбачыў, што ён выратаваў Патрыка. Сяброўства Чарлі і кампаніі Сэм і Патрыка аднаўляецца.
Сэм і Патрык заканчваюць школу і пераяжджаюць вучыцца ў іншы горад. У апошні вечар Сэм і Чарлі цалуюцца, тым самым прызнаўшыся адзін аднаму ў пачуццях. На фоне перажыванняў з-за ад'езду сяброў Чарлі зноў успамінае цётку Хелен і вінаваціць сябе ў яе смерці. Псіхіка Чарлі не вытрымлівае, і ў юнака здараецца нервовы зрыў. У бальніцы Чарлі згаджаецца на заняткі з псіхолагам і ўсё больш успамінае сваё дзяцінства.

У канцы фільма Чарлі, Сэм і Патрык праязджаюць пад тым самым тунэлем, які стаў для іх часткай сябе і часткай вечнасці.

 Акцёрскі састаў 
    У ролях 
      Персанаж 
     Логан Лерман   Чарлі - сын місіс Кельмекіс і містара Кельмекіса, брат Крыса і Кэндзіс, пляменнік цёткі Хелен, які быў лепшы сябар Майкла. Цяпер закаханы ў Сэм і сустракаецца з ёй.
     Эма Уотсан   Сэм - зводная сястра Патрыка (па маці), былая дзяўчына Крэйга. Сустракаецца з Чарлі.
     Эзра Мілер   Патрык - зводны брат Сэм (па маці). Патрык - гей, былы хлопец Брэда.
     Мэй Уітман   Мэры-Элізабет - будыстка і панк, першая дзяўчына Чарлі, неўзаемна закаханая ў яго, лепшая сяброўка Эліс.
     Эрын Вільхельмі   Эліс - лепшая сяброўка Мэры-Элізабет. Эліс з багатай сям'і. Гэта дзяўчына любіць вампіраў і жадае здымацца ў кіно.
     Джулія Гарнер   С'юзан - старая сяброўка Чарлі, але ў апошні час яны не маюць зносін.
     Джоні Сіманс   Брэд - гей, былы хлопец Патрыка.
        Крэйг - былы хлопец Сэм.
     Пол Рад   містар Андэрсан - настаўнік англійскай літаратуры.
     Том Савіні   містар Калахан - настаўнік працы.
     Кейт Уолш   місіс Кельмекіс - жонка містара Кельмекіса, маці Крыса, Чарлі і Кэндзіс. 
     Дылан Мак-Дермат   містар Кельмекіс - муж місіс Кельмекіс, бацька Крыса, Чарлі і Кэндзіс.
     Мелані Лінскі   Хелен - цётка Крыса, Чарлі і Кэндзіс.
     Зейн Хольц   Крыс - сын містара і місіс Кельмекіс, старэйшы брат Чарлі і Кэндзіс, пляменнік цёткі Хелен, студэнт універсітэта.
     Ніна Добраў    Кэндзіс — дачка Кельмекісаў, сястра Чарлі і Крыса, пляменніца цёткі Хелен, дзяўчына Дэрэка.


 Арыгінальны саўндтрэк (OST) 

 Арыгінальная музыка (Score) 

 Здымкі 
 Здымкі праходзілі ў Пітсбургу з 9 мая па 29 чэрвеня 2011 года.Movie Filming In Pittsburgh Wants To Make Your Car A Star 
 Трэйлер фільма быў прадстаўлены на MTV Movie Awards, 3 чэрвеня 2012 у Лос-Анджэлесе.

 Спасылкі 






 «Добра быць ціхоняй»  на сайце Твітэр

Катэгорыя:Фільмы-меладрамы ЗША
Катэгорыя:Фільмы-драмы ЗША
Катэгорыя:Фільмы на англійскай мове
Катэгорыя:Экранізацыі літаратурных твораў
Катэгорыя:Фільмы Summit Entertainment
Катэгорыя:Фільмы на тэматыку мужчынскай гомасексуальнасці